Баратынскія

Баратынскія — княжацкі род герба «Астоя». Паходзілі ад чарнігаўскіх князёў, уладальнікаў гарадоў Таруса і Мезецк. У XIV стагоддзі Тарусай валодаў князь Юрый Міхайлавіч, сын Міхаіла Усеваладавіча, у пачатку XV стагоддзя жылі яго праўнукі  і Дзмітрый Усеваладавічы Мезецкія, ад апошняга паходзяць князі Баратынскія. Прозвішча ад сяла Баратынь на рацэ Клятоме каля Мезецка (цяпер Калужская вобласць).

У XVII—XVIII стагоддзях Баратынскія займалі дзяржаўныя пасады ў Рускай дзяржаве і шматлікія пасады ў Аршанскім павеце Вялікага Княства Літоўскага.

 Вядомыя прадстаўнікі 
 У Маскоўскай дзяржаве 
 Аляксандр Андрэевіч — сын Андрэя Усеваладавіча, першым пачаў карыстацца прозвішчам Баратынскі. Ад яго дзяцей пайшлі галіны роду.
 Юрый Фёдаравіч Мочка (? — пасля 1564) — сын Фёдара Фёдаравіча, маскоўскі ваявода часоў Інфлянцкай вайны.
 Пётр Іванавіч (? — пасля 1598) — сын Івана Васілевіча, маскоўскі ваявода часоў Інфлянцкай вайны.
 Іван Міхайлавіч (? — пасля 1601) — сын Міхаіла Фёдаравіча, маскоўскі ваявода часоў Інфлянцкай вайны.
 Якаў Пятровіч (? — пасля 1613) — сын Пятра Іванавіча, маскоўскі ваявода перыяду Смутнага часу.
 Мікіта Пятровіч (?—1630) — сын Пятра Іванавіча, маскоўскі ваявода часоў вайны з Рэччу Паспалітай 1609—1618 гадоў.
 Васіль Раманавіч (?—1634) — сын Рамана Васілевіча, маскоўскі палкаводзец часоў вайны з Рэччу Паспалітай 1609—1618 гадоў.
 Даніла Афанасьевіч (? — пасля 1688) — сын Афанасія Сямёнавіча, маскоўскі ваявода часоў вайны з Рэччу Паспалітай 1654—1667 гадоў.
 Юрый Мікітавіч (? — пасля 1671) — сын Мікіты Пятровіча, маскоўскі палкаводзец часоў вайны з Рэччу Паспалітай 1654—1667 гадоў.

 У Вялікім Княстве Літоўскім 
 Іван Львовіч (? — да 1537) — сын Льва Аляксандравіча. Уцёк з Маскоўскай дзяржавы ў Вялікае Княства Літоўскае, стаў пачынальнікам літоўскай галіны роду.
 Мікалай Іванавіч (? — пасля 1563)— сын Івана Львовіча. Ад маці (дачкі князя Івана Вяземскага) атрымаў маёнткі каля Лукомля, Пірошыцы.
 Ян (Януш) (? — да 1592) — верагодна, сын Мікалая Іванавіча. Паборца аршанскі ў 1592 годзе.
 Мікалай (? — пасля 1648) — сын Януша. Аршанскі стольнік (1604—1627), падсудак (1627—1638), земскі суддзя (1638—1648).

 Літаратура 


 Власьев Г. А. Потомство Рюрика: Материалы для составления родословий. Т. 1, ч. 2. СПб., 1906.

 Спасылкі